《西湖》
宋代·于石

西湖胜概甲东南，满眼繁华今几年。
钟鼓相闻南北寺，笙歌不几往来船。
山围花柳春风地，水浸楼台夜月天。
士女只知游赏乐，谁能轸念及三边。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。